Layihədə çox kiçik bir dəyişiklik nəzərdə tutulur. Layihənin 12-ci maddəsində qaçqın statusu almış şəxsə və onun ailə üzvlərinə müəyyənləşdirilmiş nümunədə Azərbaycan Respublikasının müvafiq icra hakimiyyəti orqanı tərəfindən qaçqın vəsiqəsi verilməsindən söhbət gedir. Mövcud qanuna görə bu vəsiqələr yalnız qaçqına və onun 16 yaşına çatmış ailə üzvünə verilirdi və Azərbaycan Respub-likasının müvafiq icra hakimiyyəti orqanı tərəfindən təsdiq edilmirdi. İndiki dəyişikliyə görə həm qaçqının özünün və ailə üzvlərinin statusları genişlənir, həm də onlara verilən vəsiqənin müvafiq icra hakimiyyəti tərəfindən standart formada, vahid formada təsdiq olunması nəzərdə tutulur.